དེ་བཞིན་བོན་གཞུང་ཐུན་མོང་མ་ཡིན་པའི་རྩིས་ཀྱི་གཞུང་།ཟློས་གར།རྩེད་མོ།རིག་གནས་སོགས་བོན་ཕྲུག་སོ་སོའི་ཁམས་དང་མོས་པར་གཞིགས་ནས་སློབ་སྦྱོང་གནང་དགོས།དེ་དག་ཀྱང་རང་དོན་ཁོ་ནར་དམིགས་པ་དེ་འདྲ་མ་ཡིན་པར་གཡུང་དྲུང་བོན་གྱི་བསྟན་པའི་རྗེས་འཇུག་པ་ཞིག་ཡིན་ཞེས་ཡིད་ལ་བཅངས་ནས་སློབ་གཉེར་གནང་དགོས།ཁ་སྟོང་ཙམ་གྱི་ང་བོན་པོ་ཡིན་ཞེས་བརྗོད་པ་དང་རང་ཉིད་སྙན་གྲགས་ཡོང་ཆེད་དང་།ལག་འཁྱེར་ཆེན་པོ་དང་མིང་ཆེན་ཆེན་པོར་མ་ཆགས་པར་གཙོ་བོར་གཡུང་དྲུངབོན་གྱི་བསྟན་པ་དང་མ་འོངས་པའི་བོན་ཕྲུག་སོན་རྩ་དང་བོན་པོའི་སྤྱི་ཚོགས་དག་ལ་དམིགས་ནས་ལུས་ངག་ཡིད་གསུམ་གྱི་སྒོ་ནས་ཤེས་ཡོན་ཐོག་འབད་པ་ལྷོད་མེད་གནང་དགོས་སོ།